Luonnos 3.12.2018 
 
Ympäristöministeriön asetus 
rakennusten vesilaitteistoihin tarkoitettujen yksisuuntaventtiilien                                                        
olennaisista teknisistä vaatimuksista 
 
Ympäristöministeriön päätöksen mukaisesti säädetään maankäyttö- ja rakennuslain 
(132/1999) 117 c §:n 3 momentin nojalla, sellaisena kuin se on laissa (958/2012): 
 
1 § 
Asetuksen soveltamisala 
Tämä asetus koskee rakennuksen ja kiinteistöllä sijaitsevien talousveden ja lämpimän käyt-
töveden johtamiseen tarkoitettujen vesilaitteistojen yksisuuntaventtiilien olennaisia teknisiä 
vaatimuksia. Tämä asetus kattaa nimelliskooltaan DN 8–DN 50 yksisuuntaventtiilit.  
 
 
2 § 
Yksisuuntaventtiilin määritelmä 
Yksisuuntaventtiilillä tarkoitetaan venttiiliä, jonka sulkulaite automaattisesti aukeaa virtauk-
sen vaikutuksesta päästäen veden määrättyyn suuntaan, ja joka automaattisesti sulkeutuu estäen 
takaisinvirtauksen.  
 
 
3 § 
Kelpoisuus talousveden johtamiseen  
Yksisuuntaventtiilistä ei saa siirtyä veteen terveydelle haitallisia aineita eikä se saa heikentää 
veden laatua. Veden kanssa kosketuksiin joutuvien materiaalien on sovelluttava talousveden 
johtamiseen. Jos metalliosat ovat kupariseosta, jonka lyijypitoisuus on enintään 0,2 prosenttia, 
ei testausta edellytetä. 
Yksisuuntaventtiilin materiaalista testiveteen liuenneen lyijyn pitoisuus voi olla enintään viisi 
mikrogrammaa litrassa, kun materiaali on testattu todellisia käyttöolosuhteita vastaavalla 26 
viikon pituisella liukenemiskokeella. Testiveden happamuuden (pH-arvo) arvon on oltava vä-
lillä 6,7–8,4, alkaliteetin arvon välillä 0,5–1,3 millimoolia litrassa ja happisaturaation arvon yli 
70 prosenttia. Testiveden on seisottava neljä tuntia ennen vesinäytteen ottoa. 
Vaihtoehtoisena tuotekohtaisena vaatimuksena yksisuuntaventtiilin metallisista osista veteen 
liuenneen lyijyn sallittu enimmäismäärä voi olla yksisuuntaventtiilin koosta riippuen taulukon 
yksi mukainen, kun liukeneminen on testattu kymmenen vuorokauden kokeella. Kokeessa voi 
liueta kadmiumia enintään kaksi mikrogrammaa. Testiliuoksena on oltava vaihdettava synteet-
tinen talousvesi, jonka happamuuden arvon on oltava 7,0 0,1.  
 
Taulukko 1. Liuenneen lyijyn sallittu enimmäismäärä 10 vuorokauden kokeessa. 
 
Yksisuunta venttiilin nimel-
liskoko, DN     ≤ 25 32 40 50 
Lyijymäärä, g 5 10 20 40    
  
 
2 4 §  
Metalliosien korroosionkestävyys  
Yksisuuntaventtiilin veden kanssa kosketuksiin joutuvien osien on oltava sinkinkadonkestä-
vää messinkiä, korroosionkestävää kupariseosta tai molybdeeniseostettua ruostumatonta te-
rästä.. 
 Yksisuuntaventtiilin sinkinkadon syvyyden maksimiarvo voi olla enintään 200 mikrometriä. 
Sinkinkadon osoittamista ei edellytetä, kun yksisuuntaventtiilin koostumuksen sinkkipitoisuus 
on enintään 15 prosenttia. 
Yksisuuntaventtiilien messinkisissä liitinosissa ei saa esiintyä jännityskorroosiota.  
 
 
5 § 
Rakenne ja pinnat 
Vedessä mahdollisesti esiintyvät epäpuhtaudet eivät saa kerääntyä yksisuuntaventtiilien vir-
tausteihin estäen sen toimintaa.  
Erillisen yksisuuntaventtiilin rakenteen on oltava sellainen, että sulkulaite on tarkastettavissa 
ja huollettavissa irroittamatta yksisuuntaventtiiliä putkistosta.  
Yksisuuntaventtiilin ulkopinnan on oltava tasainen eikä siinä saa olla teräviä ulokkeita. 
 
 
6 § 
Mitat 
Putkiliitäntää varten yksisuuntaventtiilissä on oltava kierreliitospäät tai liittimet, jotka ovat 
rakenteeltaan ja mitoiltaan vastaavia kuin vesilaitteissa käytettävät tuumakokoiset taulukon 
kaksi mukaiset kierreliitospäät tai putkiliittimet. 
 
Taulukko 2. Yksisuuntaventtiilin nimelliskoko ja sitä vastaava yksisuuntaventtiilin liitospäiden tuuma-
kokoiset putkikierteet sekä lieriömäisen sisäkierteen kierrepituus.  
 
 Nimelliskoko, DN 8 10 15 20 25 32 40 50 65 80 100  
  Kierteen tuumakoko ¼ ⅜ ½ ¾ 1 1¼ 1½ 2 2 ½  3 4 
  Kierrepituus, mm 11,0 11,4  15,0    16,3 19,1 21,4 21,4 25,7  30,2 33,3 39,3 
 Vähimmäiskierrepituus a) , mm 8 8,5  10,5  12,0  13,5   15,5 15,5 19,0  20,0 21,0  23,0 
a)  Lieriömäisen sisäkierteen  (tunnus Rp) tehollinen kierrepituus 
 
 
7 § 
Liitinpäät 
Putkiliitäntää varten yksisuuntaventtiilin liitinpäiden on oltava rakenteeltaan ja liitosmitoil-
taan vastaavia kuin vesilaitteissa käytettävät liitinpäät. Kierreliittimissä on käytettävä tuumako-
koisia putkikierteitä.     
  
 
3  
8 § 
 Tiiviys ja kestävyys  
Yksisuuntaventtiilin on pysyttävä tiiviinä ja toimintavarmana suunnitellun käyttöiän ajan ottaen 
huomioon asianmukaiset huoltovälit ja erityiskäyttöolosuhteet.  
Vesilaitteistoihin tarkoitetun yksisuuntaventtiilin on oltava mitoitettu kestämään jatkuvasti yh-
den megapascalin painetta sekä jatkuvasti 65 celsiusasteteen lämpötilaa ja hetkellisesti 95 celsius-
asteen lämpötilaa vesipaineen ollessa yksi megapascal. Pelkästään kylmälle vedelle tarkoitetun 
yksisuuntaventtiilin on kestettävä jatkuvasti veden lämpötilaa 40 celsiusastetta. 
 
 
9 § 
Merkintä 
Valmistajan on merkittävä yksisuuntaventtiilit pysyvästi niin, että ne ovat yksilöitävissä ja 
jäljitettävissä. Valmistajan on merkittävä yksisuuntaventtiili niin, että merkinnöistä on oltava 
luettavissa vähintään valmistajan tunnistetiedot, nimelliskoko (DN) tai kierrekoko, virtaussuun-
tanuoli, paineluokka PN 10 tai suurempi, merkintä sinkinkadonkestävyydestä ”CR” tai ”DZR”, 
mahdolliset lämpötilarajoitukset, merkintä sulkuventtiilitoiminnosta yksisuunta- ja sulkuvent-
tiilissä sekä valmistusajankohta.  
 
 
10 § 
Teknisten ominaisuuksien kokeellinen määrittäminen 
    Valmistajan on määritettävä tekniset ominaisuudet kokeellisesti. Teknisten ominaisuuksien 
kokeellinen määrittäminen on tehtävä Euroopan talousalueen jäsenmaassa tai Turkissa ylei-
sesti hyväksyttyä menettelyä käyttäen. Selvitys teknisten ominaisuuksien määrittämisestä ja 
koetuloksista on toimitettava pyydettäessä rakennushankkeeseen ryhtyvälle tai viranomaiselle. 
 
 
11 § 
Voimaantulo 
Tämä asetus tulee voimaan    päivänä    kuuta 20. 
Tämän asetuksen voimaan tullessa vireillä olevaan hankkeeseen sovelletaan tämän asetuksen 
voimaan tullessa voimassa olleita säännöksiä. 
 
 
Helsingissä    päivänä      kuuta 20 
Asunto-, energia- ja ympäristöministeri 
                                             Yli-insinööri